Motorbrand-sterftes: Oupa ontvoer glo kleinseunDie motor waarin die liggame gevind is. Foto: Twitter Kay Makhubela, woordvoerder van die polisie, het gesê die seuntjie se pa het glo Woensdag ŉ oproep van sy skoonpa ontvang waarin hy hom meegedeel het dat hy die seun gevat en homself en die seun gaan doodmaak. “Die seuntjie se pa het die polisie gebel en vir hulle die registrasienommer van die oupa se motor gegee.” Volgens Makhubela was die motor reeds aan die brand toe polisiebeamptes dit gevind het. Die 65-jarige oupa en sy kleinseun het onherkenbaar verkool. Volgens paramedici het lede van die publiek die motor gesien en die brand probeer blus. Die oupa en kleinseun was reeds dood. Makhubela het gesê dit is nog nie duidelik wat die motief was nie. News24